Festivaler: De danske festivaler er igen i år et sandt overflødighedshorn, hvor man kan få stillet sin musikalske appetit nærmest uanset præferencer.

Avisen Danmarks musikredaktør, Simon Staun, giver sit bud på, hvor man får mest for pengene. En festival betragtes i denne sammenhæng som et musikarrangement, der holdes over flere dage.

Da der holdes et væld af festivaler i dækningsområdet, har vi været nødt til at vælge de mest besøgte ud. Sjællandske Roskilde Festival er med, fordi op mod 30.000 jyder og fynboer hvert år indløser billet.